钦定古今图书集成/理学汇编/学行典/第132卷 > 朱子全书 > 《答杨子直》
## 钦定古今图书集成/理学汇编/学行典/第132卷 > 朱子全书 > 《答杨子直》

“身心内外初无闲隔。所谓心者固主乎内，而凡视听、
言动、出处、语默之见于外者，亦即此心之用而未尝
离也。今于其空虚不用之处则操而存之，于其流行
运用之实则弃而不省，此于心之全体，虽得其半而
失其半矣。然其所得之半，又必待有所安排布置，然
后能存。故存则有揠苗助长之患，否则有舍而不芸”
之失，是则其所得之半，又将不足以自存而失之，孰
若一主于敬，而此心卓然，内外动静之闲，无一毫之
隙、一息之停哉？